text: Vi spiste stegt tonsvis af stegt flæsk i går
  16 september 2011 kl. 13.49
  Både valgdeltagelsen og flæskeindtagelsen var høj ved årets folketingsvalg. Vi åd 1,2 mio. skiver flæsk.
  Det boblede og sydede på Christiansborg i går aftes, men det gjorde det også på panderne i de danske køkkener. Sprødstegt valgflæsk var på menuen i rigtig mange hjem rundt om i landet, og i løbet af de sidste to uger har Danish Crown solgt 1,2 millioner skiver flæsk. 
  - Danskerne tager valgflæsk bogstaveligt, og det har betydet travlhed for vores slagtere. Vi har heldigvis været godt forberedt og udover de 1,2 millioner skiver flæsk, så har vi sendt en stor mængde svinebryst ud til detailhandlernes egne slagtere, siger salgschef hos Danish Crown Torben Pedersen.
   
  - Lige siden valget blev udskrevet, har vi sat "Flæsk fra et godt parti"-etiketter på det skiveskårne flæsk. Det er vores lille indspark til valgkampen, griner Torben Pedersen.
  